વધુમાં આ પહેલા લાલુ યાદવના પુત્ર તેજસ્વી યાદવે કહ્યું છે કે લાલુ યાદવને રાજનૈતિક કાવરતા હેઠળ આ કૌભાંડમાં ફસાવવામાં આવ્યા છે. તેજસ્વી યાદવે એ પણ વિશ્વાસ વ્યક્ત કર્યો છે કે નિર્ણય તેમના જ હકમાં આવશે. જો કે રાંચી કોર્ટની બહાર લાલુ યાદવના સમર્થકોની મોટી ભીડ નિર્ણય સાંભળવા માટે આતુરતાથી ઊભી છે. બીજી તરફ પોલીસે પણ સુરક્ષા વ્યવસ્થાનો ચાંપતો બંદોવસ્ત કરી રખ્યો છે. નોંધનીય છે કે આ કેસમાં 2003માં લાલુ યાદવને 5 વર્ષની સજા પણ સંભળાવવામાં આવી હતી. અનેન ચૂંટણી પંચે લાલુ યાદવને ચૂંટણી લડવા પર પણ પ્રતિબંધ લગાવ્યો હતો. જો કે જેલ ગયા પછી લાલુ યાદવને આ મામલે સુપ્રીમ કોર્ટથી જમાનત મળી હતી. ચારા કૌભાંડમાં લાલુ યાદવ પર 6 અલગ અલગ કેસ ચાલી રહ્યા છે. જે જોતા ફરી એક વાર તેમને જેલમાં જવું પડે તેવી પણ સંભાવનાઓ ઊભી થઇ છે.